N Á V R H

**Rámcová dohoda č. ..../2017/LMU**

uzatvorená podľa zákona č. 343/2015 o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a v zmysle ustanovenia § 269 ods.2 zákona č. 513/1991 Zb. Obchodného zákonníka v znení neskorších predpisov

|  |
| --- |
|  **Dodávateľ:** Obchodné meno: |
| Sídlo: |
| Štatutárny zástupca: |
| Bankové spojenie: |
| Číslo účtu: |
| IČO: |
| DIČ: |
| Zapísaný v ŽR: |

**(**ďalej len „dodávateľ“**)**

**Objednávateľ:**

Obchodné meno: Lesopoľnohospodársky majetok Ulič, štátny podnik

Sídlo: 067 67 Ulič 96

Zastúpený: Ing. Peter Šiška, riaditeľ podniku

IČO: 00492531

IČ DPH: SK 2020511845

Bankové spojenie: VÚB, a.s., pobočka Humenné, č. ú.: 5102 532/0200

IBAN: SK81 0200 0000 0000 0510 2532

Zapísaný: v Obchodnom registri Okresného súdu v Prešove, odd. Pš, vl: 5/P

**(**ďalej len „objednávateľi“**)**

**(ďalej spolu aj ako „zmluvné strany“)**

**I.**

**Základné ustanovenia**

Predávajúci sa touto rámcovou dohodou zaväzuje dodávať tovar vymedzený v čl. II. tejto rámcovej dohody v lehote uvedenej v čl. III. tejto rámcovej dohody kupujúcemu a previesť na neho vlastnícke právo na dodaný tovar a kupujúci sa zaväzuje zaplatiť za odobratý tovar kúpnu cenu uvedenú v prílohe č. 1 tejto rámcovej dohody za podmienok uvedených v čl. IV. tejto rámcovej dohody. Rámcová dohoda obsahuje aj podrobnejšie vymedzenie práv a povinností zmluvných strán.

Kupujúci si vyhradzuje právo rozšíriť rozsah predmetu rámcovej dohody na základe mimoriadnych potrieb, resp. špeciálnej ponuky na trhu tovarov predmetu zákazky.

**II.**

**Predmet plnenia**

Predmetom rámcovej dohody je :

Zabezpečenie dodávok **lesníckych rovnošiat pre THZ verejného obstarávateľa,** v množstvách a lehotách špecifikovaných v samotných objednávkach na základe skutočných potrieb verejného obstarávateľa vrátane dopravy na miesto určenia verejným obstarávateľom podľa technickej špecifikácie predmetu zákazky, ktorá je podrobne uvedená **v PRÍLOHE č. 1 „OPIS PREDMETU ZÁKAZKY“.**

**III.**

**Miesto a čas plnenia**

Táto rámcová dohoda sa uzatvára:

1. do vyčerpania finančného limitu vo výške: 49 999,- EUR bez DPH
2. najneskôr na dobu určitú, a to na 24 mesiacov odo dňa účinnosti tejto rámcovej dohody, pokiaľ nedôjde k vyčerpaniu finančného limitu podľa písm. a ) tohto odseku.

Predávajúci sa zaväzuje dodávať predmet rámcovej dohody v množstve požadovanom kupujúcim, v kvalite vyplývajúcej z tejto rámcovej dohody, verejnej súťaže a platných noriem, všetko na základe a podľa tejto rámcovej dohody a jednotlivých objednávok.

Predávajúci sa ďalej zaväzuje dodávať predmet rámcovej dohody v mieste a termíne špecifikovanom v jednotlivých objednávkach.

**IV.**

**Dodacie podmienky**

Lehota dodania tovaru bude do 30 dní od potvrdenia dielčej objednávky na miesto plnenia.

Miestom dodania predmetu zákazky je Lesopoľnohospodársky majetok Ulič, štátny podnik, Ulič 96, 067 67 Ulič.

**V.**

**Práva a povinnosti zmluvných strán**

Predávajúci sa zaväzuje dodávať predmet rámcovej dohody vo vlastnom mene a na vlastnú zodpovednosť podľa platných predpisov.

 Predávajúci je zodpovedný za to, že dodaný tovar zodpovedá kvalite a požiadavkám verejného obstrávateľa.

Kupujúci si vyhradzuje právo neodobrať celkové množstvo tovaru uvedené v prílohe č. 1 tejto rámcovej dohody.

**VI.**

**Reklamácie a nároky z chýb**

Zjavné vady dodaného tovaru musia byť kupujúcim reklamované do 30 dní od prevzatia

**VII.**

**Ceny a platobné podmienky**

1. Ceny sú dohodnuté vo výške uvedenej v prílohe č.1 tejto rámcovej dohody, cena musí byť stanovená ako platná pre verejným obstarávateľom stanovený rozsah zákazky na obdobie podľa čl. III. tejto rámcovej dohody.

2 Kupujúci sa zaväzuje zaplatiť fakturovanú cenu v lehote splatnosti 30 dní od doručenia faktúry. Za zaplatenie sa považuje pripísanie dohodnutej kúpnej ceny na účet predávajúceho.

**VIII.**

**Zmluvné sankcie**

1. V prípade, ak predávajúci nedodá objednaný predmet zmluvy na základe objednávky riadne a včas, tak je povinný zaplatiť kupujúcemu zmluvnú pokutu vo výške 0,025 % z celkovej ceny nedodaného predmetu rámcovej dohody uvedeného v dotknutej objednávke za každý deň omeškania.
2. Ak po dodaní tovaru kupujúci zistí, že tovar nie je zhodný s refernčnými vzorkami čo sa týka akostných kritérií, vypracovania, celkového vzhľadu, vyhotovenia a dodržania veľkostných sortimentov, kupujúci má právo od tejto rámcovej dohody okamžite odstúpiť. V prípade, ak kupujúci odstúpi pd tejto rámcovej dohody z dôvodu uvedeného porušenia zo strany predávajúceho, tak si môže uplatniť zmluvnú pokutu vo výške 0,025 % z celkovej ceny predmetu tejto rámcovej dohody.
3. Ak po dodaní tovaru kupujúci zistil, že tovar nie je podľa špecifikácie predmetu rámcovej dohody, kupujúci má právo od tejto rámcovej dohody okamžite odstúpiť. V prípade, ak kupujúci odstúpi od tejto rámcovej dohody z dôvodu jej porušenia na strane predávajúceho, tak si môže uplatniť zmluvnú pokutu vo výške 0,025 % z celkovej ceny predmetu tejto rámcovej dohody (uvedenej v prílohe č. 1).
4. Kupujúci je povinný prizvať predávajúceho na posúdenie oprávnenosti reklamácie. Ak predávajúci mešká s vybavením reklamácie viac ako 3 dni, bude kupujúci účtovať zmluvnú pokutu vo výške 0,025 % z hodnoty reklamovaného predmetu za každý deň omeškania s vybavením reklamácie.
5. Popri zmluvnej pokute má kupujúci právo požadovať aj náhradu škody vo výške prevyšujúcej zmluvnú pokutu. Zmluvnú pokutu v zmysle tohto článku je možné kumulovať.

**IX.**

**Riešenie sporov**

Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou. V prípade, že k dohode nedôjde bude spor riešený pred príslušným súdom SR.

**X.**

**Ukončenie zmluvy a úhrada súvisiacich nákladov**

1. Od tejto rámcovej dohody môže odstúpiť ktorákoľvek zo zmluvných strán v súlade s § 344 a nasl. Obchodného zákonníka.
2. Za podstatné porušenie tejto rámcovej dohody na základe ktorého môže kupujúci okamžite odstúpiť od tejto rámcovej dohody sa považuje najmä ak :
* predávajúci bude v omeškaní s plnením predmetu rámcovej dohody na základe jednotlivej objednávky o viac ako 9 pracovných dní,
* predávajúci dodal na základe tejto rámcovej dohody nekvalitný tovar , za ktorý sa považuje tovar nespĺňajúci podmienky podľa článku V. tejto rámcovej dohody,
* predávajúci pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto rámcovej dohody,
* predávajúci sa počas platnosti tejto rámcovej dohody dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov,
* predávajúci porušil povinnosť z iného záväzkového vzťahu, ktorý má uzatvorený s kupujúcim.
1. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
2. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
3. Pred uplynutím dohodnutej doby platnosti tejto rámcovej dohody podľa článku III. tejto rámcovej dohody možno túto rámcovú dohodu ukončiť aj:
4. kedykoľvek písomnou dohodou zmluvných strán,
5. výpoveďou kupujúceho aj bez uvedenia dôvodu, pričom výpovedná lehota sa stanovuje na tri mesiace, počítajúc od prvého dňa mesiaca nasledujúceho po doručení výpovede druhej strane.
6. Výpoveď tejto rámcovej dohody musí mať písomnú formu a musí byť doručená druhej zmluvnej strane, inak je neplatná.

Doručovanie prostredníctvom pošty: v prípade neprevzatia zásielky adresátom sa zásielka považuje za doručenú dňom, v ktorý sa ako neprevzatá vrátila odosielateľovi.

1. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane.
2. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád.

**XI.**

**Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu zmluvu podpisujú.
2. Práva z tejto rámcovej dohody môže predávajúci postúpiť len s predchádzajúcim písomným súhlasom kupujúceho.
3. Rámcová dohoda je vyhotovená v jazyku slovenskom.
4. Neoddeliteľnou súčasťou tejto zmluvy je príloha č.1 *(plnenie jednotlivých kritérií)* po jednotlivýchpoložkách, ktorých hodnota nesmie byť vyššia ako boli predložené v pôvodne predloženej ponuke do súťaže.
5. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení.

Nič v tejto rámcovej dohode sa nebude vykladať tak, že kupujúci musí odobrať na základe tejto rámcovej dohody od predávajúceho nejaké konkrétne určené množstvo predmetu rámcovej dohody. Zmluvné strany pre túto rámcovú dohodu vylučujú použitie § 421 Obchodného zákonníka a skutočné množstvo, ktoré bude dodané za obdobie platnosti tejto rámcovej dohody bude určené výhradne kupujúcim na základe jeho skutočných hospodárskych potrieb.

1. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
2. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami. Týmto nie sú dotknuté ustanovenia v zmysle článku VII ods. 1 tejto rámcovej dohody.

1. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
2. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v  Profile verejného obstarávateľa.

**V ........................., dňa: .................... V Uliči,  dňa.....................**

........................................... ...........................................

Predávajúci Kupujúci

Osoba zodpovedná za správnosť údajov:

...........................................................